Proel/A mañán de corpus
A MAÑÁN DE CORPUS

   Pol-a mañan de ben cedo
colmeas d'ouro, as campanas,
espallan o fulvo enxame
de viaxeiras badaladas.

   Cheiran a xardín as ruas,
alamedadas de rosas.
No ár chilan anduriñas
como nenos sin escola.

   Pol-a ría, van as dornas,
moceiras, engalanadas.
O sol —manso boy bermello—
pasta no verde das ágoas.

   As córes do arco da vella
ferven na Danza de Espadas.
Na ágoa dos tamboriles
aboya unha ribeirana.
</div>